**ג'ורג'יה סטאנוויי** (באנגלית: **Georgia Marie Stanway**; נולדה ב-3 בינואר 1999) היא כדורגלנית אנגלייה, המשחקת בעמדת הקשרית בבאיירן מינכן שבבונדסליגה לנשים ובנבחרת אנגליה. סטאנוויי ייצגה את אנגליה בכל גילאי הנבחרת, ונחשבת כאחת מהקשריות ההתקפיות הטובות בעולם.

ב-2016, סטאנוויי הייתה מועמדת לפרס הספורטאי הצעיר של השנה של ה-BBC, והייתה מועמדת לפרס השחקנית הצעירה הטובה ביותר של ההתאחדות האנגלית לנשים ב-2017. ב-יוני 2018 נבחרה לקבוצת העונה בליגת האלופות לנשים. ב-2019 זכתה בפרס השחקנית הצעירה הטובה ביותר של ההתאחדות האנגלית לנשים. ב-31 ביולי 2022 זכתה באליפות אירופה בכדורגל נשים 2022 יחד עם נבחרת אנגליה.

ביוגרפיה
--------

סטאנוויי נולדה ב-3 בינואר 1999 בBarrow-in-Furness שבאנגליה, משם עברה בגיל 16 בכדי לפתח את קריירת הכדורגל שלה. היא גדלה כמעריצה של כוכב נבחרת אנגליה וניוקאסל יונייטד אלן שירר, והיא אוהדת של ניוקאסל יונייטד.

קריירת מועדונים
---------------

### בלקברן רוברס

סטאנוויי החלה את הקריירה במחלקות הנוער של קבוצת הנשים של בלקברן רוברס מהצ'מפיונשיפ, מהן עברה לקבוצה הבוגרת שם שיחקה במשך עונת 2014/15.

### מנצ'סטר סיטי

סטאנוויי במדי מנצ'סטר סיטי בליגת האלופות בעונת 2017–2018
ב-18 ביולי 2015, סטאנוויי עברה למנצ'סטר סיטי מהסופר ליג לנשים. ב-29 ביולי עלתה לשחק לראשונה כמחליפה בניצחון 5:0 על Durham בגביע הליגה. ב-27 באוגוסט הבקיעה את שערה הראשון בניצחון 2:0 על קבוצת הנשים של אברטון. בתום עונת 2015/16 זכתה בפרס הכוכבת העולה של העונה של מנצ'סטר סיטי.

הופעותיה בעונת 2017–2018 זיכו אותה במקום בנבחרת העונה של ליגת האלופות. בעונה הבאה זכתה בפרס השחקנית הצעירה המצטיינת של העונה של ההתאחדות האנגלית לנשים.

ב-17 בנובמבר 2019 הבקיעה שני שערים לפני שהורחקה אחרי שני כרטיסים צהובים בניצחון 5:0 על קבוצת הנשים של ווסט האם יונייטד. את עונת 2020–2021 היא פתחה בהבקעת שני שערים בניצחון 2:0 על קבוצת הנשים של אסטון וילה.

בדרבי הראשון של מנצ'סטר בעונת 2021–2022 סטאנוויי הורחקה בכרטיס אדום ישיר. למרות זאת הצליחה הקבוצה לחלץ תיקו 2:2. ב-29 בינואר 2022 סטאנוויי הפכה לכובשת המצטיינת של מנצ'סטר סיטי בכל הזמנים אחרי שכבשה שלושער בניצחון 8:0 על קבוצת הנשים של נוטינגהאם פורסט במסגרת גביע ה-FA.

### באיירן מינכן

ב-17 במאי 2022 סטאנוויי חתמה על חוזה ל-3 שנים בבאיירן מינכן מהבונדסליגה לנשים.

ב-12 בספטמבר ערכה סטאנוויי את הופעת הבכורה שלה בבאיירן, בניצחון 7:0 על קבוצת הנשים של אינגולשטאדט, במסגרת הסיבוב השני של הגביע הגרמני לנשים. את הופעת הבכורה של בבונדסליגה ערכה סטאנוויי ב-16 בספטמבר 2022, בתיקו 0:0 מול איינטרכט פרנקפורט. ב-27 באוקטובר 2022, הבקיעה סטאנוויי את צמד שעריה הראשונים עבור באיירן, כשכבשה את שערי השוויון והיתרון בניצחון 3:2 על בנפיקה ליסבון(אנ') בשלב הבתים של ליגת האלופות.

קריירה בינלאומית
----------------

סטאנוויי במדי נבחרת אנגליה ב-2019
### נבחרות צעירות

ב-2016, סטאנוויי שימשה כקפטנית והובילה את נבחרת אנגליה עד גיל 17 למקום השלישי באליפות אירופה עד גיל 17, מה שהעלה את נבחרתה לגביע העולם לנשים לנבחרות צעירות. סטאנוויי שיחקה תפקיד משמעותי בגביע העולם לנשים עד גיל 20 שהתקיים ב-2018 בצרפת. סטאנוויי הבקיעה 6 שערים (בדומה לזוכת פרס נעל הזהב פטריסיה גיחארו שניצחה על ידי מעורבותה בשערים נוספים) והובילה את נבחרתה למקום השלישי בטורניר.

### נבחרות בוגרות

סטאנוויי הבקיעה את שערה הראשון בהופעת הבכורה שלה בניצחון 3:0 על אוסטריה במשחק ידידות שהתקיים ב-8 בנובמבר 2018. ב-27 במאי 2021 סטאנוויי נכללה בסגל נבחרת בריטניה לאולימפיאדת טוקיו שנדחתה בשנה עקב מגפת הקורונה.

ב-יוני 2022 נכללה סטאנוויי בסגל נבחרת אנגליה שזכתה ביורו 2022, תוך שהיא כובשת את שער הניצחון בניצחון 2:1 של נבחרתה על ספרד ברבע-הגמר. סטאנוויי שיחקה 89 דקות במשחק הגמר בניצחון 2:1 (בהארכה) על גרמניה.

חיים אישיים
-----------

סטאנוויי בזוגיות עם שחקן הרוגבי האנגלי אולי אשאל-בוט(אנ') המשחק בטולוז אולימפיק(אנ') מהסופר ליג האנגלית-צרפתית(אנ'). במשחקה הראשון של אולימפיק לאחר ניצחונה של אנגליה ביורו 2022, סטאנוויי שימשה כפרשנית עבור Sky Sports(אנ').

הישגים ותארים
-------------

**מנצ'סטר סיטי**

* הסופר ליג האנגלית: 2016
* הגביע האנגלי: 2016-17, 2018-19, 2019-20
* גביע הליגה: 2016, 2018-19, 2021-22

**נבחרת אנגליה עד גיל 17**

* אליפות אירופה בכדורגל עד גיל 17; מקום שלישי: 2016

**נבחרת אנגליה עד גיל 20**

* גביע העולם בכדורגל עד גיל 20; מקום שלישי: 2018

**נבחרת אנגליה**

* אליפות אירופה בכדורגל לנשים: 2022
* SheBelievs Cup(אנ'): 2019
* Arnold Clark Cup(אנ'): 2022

**תארים אישיים**

* נבחרת הטורניר באליפות אירופה בכדורגל עד גיל 17: 2016
* נעל הכסף בגביע העולם בכדורגל עד גיל 20: 2018
* פרס השחקנית הצעירה של העונה של ההתאחדות האנגלית לנשים: 2018-19

קישורים חיצוניים
----------------

ויקישיתוף מדיה וקבצים בנושא **ג'ורג'יה סטאנוויי** בוויקישיתוף
* ג'ורג'יה סטאנוויי, ברשת החברתית טוויטר
* ג'ורג'יה סטאנוויי, ברשת החברתית אינסטגרם
* פרופיל, באתר Soccerdonna (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu